На основу члана 4 Уредбе о повјеравању дијела послова управе полиције Пријестоници Цетиње и општинама Бар, Будва, Бијело Поље, Тиват, Котор, Никшић, Улцињ и Херцег Нови (“Службени лист ЦГ“ бр. 7/13, 32/13 и 46/14) и члана 38 став 1 Статута oпштине Никшић („Службени лист ЦГ – Oпштински прописи“, број 31/18), на сједници oдржаној\_\_\_\_\_\_\_2022. године, донијела је

**ОДЛУКУ**

 o организацији вршења повјерених послова премјештања непрописно паркираних возила

Члан 1

Овом одлуком утврђује се организација повјерених послова државне управе из надлежности Управе полиције који се односе на премјештање возила која нијесу уклоњена са коловоза у случају из члана 57, паркираних супротно члану 58, паркираних на мјестима из члана 60 став 1 и у случају из члана 290 став 4 и члана 301 став 4 Закона о безбједности саобраћаја на путевима („Службени лист Црне Горе“, бр. 33/12, 58/14, 14/17 и 66/19), на друго мјесто.

Члан 2

Послове контроле заустављања и паркирања возила на мјестима из члана 1 ове одлуке врши Комунална полиција Општине Никшић.

Члан 3

Послове премјештања возила паркираних на мјестима из члана 1 ове одлуке врши „Паркинг сервис Никшић“ д.о.о.Никшић.

Послови из става 1 овог члана вршиће се специјалним возилом „Паук“.

Члан 4

За обављање послова из члана 2 ове одлуке одређују се два комунална полицајца и два контролора-инкасанта.

Члан 5

Послове из члана 2 ове одлуке, Комунална полиција ће обављати у складу са Законом о безбједности саобраћаја на путевима и Правилником о ближим условима које мора да испуњава привредно друштво или предузетник за обављање послова премјештања возила и начину премјештања и чувања возила („Службени лист Црне Горе“, бр. 22/13 и 82/20).

Члан 6

При вршењу послова из члана 3 ове одлуке „Паркинг сервис Никшић“ д.о.о.Никшић обавља следеће послове:

* премјештање возила по наредби Комуналног полицајца(утовар, превоз на друго мјесто одређено за чување премјештених возила, истовар и чување возила);
* предају премјештеног возила власнику односно кориснику возила;
* вођење евиденције примљених и враћених возила по мјесту одређеном за чување премјештених возила.Садржај евиденције утврђује директор привредног друштва;
* у ситуацијама када манипулативни простор онемогућава рад специјалном возилу „паук“ или под условима из члана 31 Одлуке о јавним паркиралиштима на територији Општине Никшић („Службени лист Црне Горе-Општински прописи“, бр. 53/19 и 13/22) до доласка специјалног возила „паук“, по налогу комуналног полицајца возило се може привремено блокирати посебним уређајем-„лисицама“.

Члан 7

Комунална полиција издаје налог за плаћање новчане казне за почињени прекршај због непрописног паркирања.

Учиниоцу прекршаја уручује се закључак за накнаду трошкова утовара, истовара и чување непрописно паркираног или остављеног возила.

Члан 8

Обрачун накнаде трошкова утовара, истовара и чување непрописно паркираног или остављеног возила, врши „Паркинг сервис Никшић“ д.о.о.Никшић у складу са законом и Уредбом о висини накнаде трошкова за премјештање возила („Службени лист Црне Горе“, број 7/13).

Члан 9

Власник, односно корисник возила, може преузети премјештено или блокирано возило од 0-24 часа, након што овлашћеном раднику „Паркинг сервис Никшић“ д.о.о.Никшић пружи на увид исправу о личном идентитету, односно возачку дозволу, исправу о возилу, доказ о плаћеним трошковима премјештања односно блокирања возила и након што преузме налог за плаћање новчане казне за почињени прекршај.

Члан 10

Финансијска средства од наплате новчаних казни за непрописно заустављање и паркирање возила, представља приход Општине Никшић.

Члан 11

Накнада трошкова премјештања возила је приход „Паркинг сервис Никшић“ д.о.о.Никшић у цјелости.

Члан 12

Међусобна права и обавезе Општине Никшић-Комуналне полиције и „Паркинг сервис Никшић“ д.о.о.Никшић, биће регулисана посебним уговором (међусобни послови, радно вријеме и учешће у покривању трошкова и начин расподјеле остварених средстава везано за ове послове и сл.).

Члан 13

Органи Управе полиције, на позив Комуналног полицајца, предузимаће мјере којима се обезбјеђује неометано вршење послова, као и заштита лица која обављају службене радње.

Члан 14

Ова одлука ступа на снагу осмог дана од дана објављивања у „Службеном листу Црне Горе-Општински прописи“.

Број: 01- 030 -

Никшић, \_\_\_\_\_\_\_\_\_\_\_\_\_ 2022. године

СКУПШТИНА ОПШТИНЕ НИКШИЋ

 П р е д с ј е д н и к

 Немања Вуковић,с.р.

Образложење

I Правни основ

Правни основ одлуке садржан је у члану 4 Уредбе о повјеравању дијела послова управе полиције Пријестоници Цетиње и општинама Бар, Будва, Бијело Поље, Тиват, Котор, Никшић, Улцињ и Херцег Нови (“Службени лист Црне Горе бр.7/13, 32/13 и 46/14), којом је прописанода организацију вршенја повјерених послова, број и структуру извршилаца утврђују надлежни орган општине.

Чланом 38 став 1 Статута опшине Никшић („Службени лист Црне Горе - Општински прописи“, број 31/18), прописано једа у вршењу послова из своје надлежностиСкупштинадоноси СтатутОпштине, пословник, одлуке, рјешења, закључке, повеље, препоруке, планове, програме и друге акте.

II Разлозог за доношење

Разлозог за доноше одлуке је примјена Уредбе о повјеравању дијела послова управе полиције Пријестоници Цетиње и општинама Бар, Будва, Бијело Поље,Тиват,Котор, Никшић, Улцињ и Херцег Нови (“Службени лист Црне Горе“ бр.7/13, 32/13 и 46/14). Примјеном ове уредбе уклониће се возила која су непрописно паркирана на тротоарима, коловозу, пјешачким прелазима, у зони раскрсница и на осталим јавним површинама, гдје је законом забрањено заустављање и паркирање возила. Уклањањем непрописно паркираних и заустављених возила смањиће се застоји у сабраћају и повећати нивo безбједности свих учесника у саобраћају.

Набавком специјалног возила „паук“ омогућиће се „Паркинг сервису Никшић“ д.о.о. Никшић, који управља јавним паркиралиштима да на ефикасанији и квалитетнији начин обавља пружање услуге паркирања, јер су паркинг мјеста заузета непрописно паркираним возилима, возилима без регистарских ознака, хаварисаним возилима и др. На тај начин грађанима тј. корисницима услуге паркирања омогућиће се квалитетнија услуга паркирања и већи број паркинг мјеста.

На основу наведеног предлаже се Скупштини општине Никшић да донесе Одлуку o организацији вршења повјерених послова премјештања непрописно паркираних возила.

 ОБРАЂИВАЧ

Секретаријат за комуналне послове и саобраћај

 Видак Кртолица,с.р.